open-index/open-wikipedia-markdown huggingface dataset:
עברית (חנות ספרים מקוונת)

ממוזער|השקת המכשיר
**עברית** (ובאותיות לטיניות: **E-vrit**) היא חנות ספרים מקוונת שהייתה בעבר גם קורא ספרים אלקטרוני, מהראשונים שתמכו בעברית. המכשיר יובא ושווק כמיזם משותף של ניופאן, סטימצקי וידיעות אחרונות, והושק לציבור במאי 2010. לקראת סוף 2011, לאחר שספג ביקורת על נחיתותו לעומת קוראים אלקטרוניים אחרים ועל מחירו הגבוה, הופסק שיווק המכשיר ובמקומו שווק יישומון, ל ומאוחר יותר גם לאנדרואיד.

כיום, נכון לשנת 2026, אתר עברית משמש לקניית וקריאת ספרים דיגיטליים וספרי שמע בנוסף לספרים מודפסים.

## תכונות המכשיר
צג המכשיר משתמש בטכנולוגית דיו אלקטרוני ללא תאורה אחורית, אשר אינה מעייפת את העיניים כמו מסך בעל תאורה. משקלו כ-240 גרם. ניתן להוריד את הספרים למכשיר באמצעות WiFi או בעזרת חיבור USB. סוללת המכשיר אמורה להספיק לקריאה רצופה של 10 שעות והמכשיר אינו מתחמם בעת השימוש. בנוסף, יאפשר העברית קריאת קבצים אישיים בפורמט PDF, האזנה למוזיקה ולספרי שמע בפורמט MP3. הוא כולל יציאה לאוזניות ורמקול פנימי מובנה. תוכנה ההפעלה של המכשיר היא לינוקס אולם המשתמש עובד עם תוכנת הניווט ולא עם מערכת ההפעלה.

למכשיר תוכנת ניווט בעברית המאפשרת הגדלה והקטנה של האותיות, השארת סימניות, כתיבת הערות וחיפוש מילים בגוף הטקסט. הדפדוף נעשה באמצעות לחצנים או מסך מגע.

המכשיר יוצר על ידי חברת Qisda הטיוואנית ובעל מסך מגע בגודל 6 אינץ' תוצרת Sipix, עם זיכרון פנימי בגודל 1.2 ג'יגה (המסוגל להכיל כ-2000 ספרים) וניתן להרחיב אותו עם כרטיס לעוד 32 ג'יגה. עוביו של המכשיר כ-8.8 מ"מ, רוחבו 12.4 ס"מ ואורכו 17 ס"מ.

## חנות הספרים
עם השקת המכשיר נפתחה חנות הספרים האלקטרונית בה מאות כותרים של ההוצאות השותפות: הוצאות ספרים, בהן כתר ספרים, עם עובד, ידיעות ספרים, אחוזת בית, קשת, ספרי עליית הגג, בבל, מטר, פן, גרף, רימונים, אסטרולוג, סימנים, טל־מאי ועוד. שתי ההוצאות הגדולות כנרת זמורה-ביתן דביר ומודן הצטרפו מאוחר יותר. הספרים בחנות היו בפורמט EPUB המקודד בעזרת טכנולוגיה של חברת NDS, וניתנים לקריאה במכשיר האישי בלבד. עם זאת, המכשיר תומך בפורמט EPUB ולכן ניתן לקרוא עליו ספרים בפורמט זה ממקורות שונים כל עוד הספרים לא מקודדים. ספרים כאלו באנגלית ניתן להוריד מאתרים רבים ובעברית מהאתר "מנדלי מוכר ספרים ברשת".

ב, ניתן להוריד את היישומון "עברית" לכל טלפון חכם כדי לקרוא ספרים בצורה אלקטרונית. הספרים דורשים רכישה או השכרה בתשלום, אולם קיימים ספרים בודדים אשר מוצעים לקריאה ללא תשלום. ישנה גם אפשרות לשאול ספרים מהחנות באמצעות קוד הניתן על ידי הספריות הציבוריות בארץ, בדומה לשאילת ספרים מודפסים מהספרייה.

בשנת 2020 הצטרפה עברית כשותפה במיזם פסיק, הספרייה הדיגיטלית.

בשנת 2023 החלה עברית להפיק ולמכור ספרי שמע.

## קישורים חיצוניים
* 
* הקורא באתר סטימצקי, כולל מפרט טכני
* זיו קיטרו, ה-evrit: לא מושלם, אבל טוב שהוא פה, mako, 1 באוגוסט 2010
* 
* 
* 

## ביאורים

קטגוריה:ספר אלקטרוני
קטגוריה:קוראי ספרים אלקטרונים
קטגוריה:יישומונים
קטגוריה:חנויות ספרים
שלום ירושלמי

**שלום ירושלמי** (נולד ב-25 באוקטובר 1954) הוא עיתונאי ישראלי. שימש סגן עורך העיתון "כל העיר" בירושלים, ופרשן פוליטי ב"מעריב" בין 1993 ל-2014.

## ביוגרפיה
נולד ב-25 באוקטובר 1954. אמו ילידת דמשק.

ירושלמי הוא בוגר האוניברסיטה העברית במדעי המדינה. החל את דרכו העיתונאית בתחילת שנות השמונים בשבועון הירושלמי "כל העיר". החל מ-1989 היה סגן לעורך העיתון דורון גלעזר.

ביולי-אוגוסט 1987 היה ירושלמי מעורב במגעים של משה עמירב עם בכיר אש"ף פייסל חוסייני, כחלק מפרשת עמירב, ואף נכח בפגישה אחת לפחות מתוך סדרת פגישות לקידום המגעים בין ישראל לפלסטינים שנערכה לפני האינתיפאדה הראשונה בידיעת ראש ממשלת ישראל יצחק שמיר.

בשנת 1989 קיבל ירושלמי מידע על הטרדות מיניות מצדו של מי שהיה אז שר התחבורה, משה קצב. המידע לא פורסם מכיוון שהמתלוננת דאז לא הייתה מוכנה לחתום על תצהיר או לבוא לבית משפט, ולכן עורך העיתון דורון גלעזר החליט שאין אפשרות לפרסם את המידע.

בשנת 1993 עבר לעבוד בעיתון "מעריב" ככתב פוליטי.

שימש כפרשן פוליטי בתוכנית הבוקר "קפה טלעד".

החל משנת 2004 שימש עורך המקומון הירושלמי של קבוצת מעריב, "כל הזמן". בסוף שנת 2007 חזר לשמש כתב ופרשן פוליטי ב-"מעריב".

במרץ 2009 סולק ירושלמי בכוח ממסיבת עיתונאים שערך משה קצב בקריית מלאכי, לאחר שהכחיש את טענת קצב כאילו הועבר מתפקידו מ"מעריב" בשל תלונתו של קצב על ירושלמי בפני עורך "מעריב".

בנובמבר 2010 ערך ירושלמי ריאיון עם ח"כ חיים אמסלם מש"ס שבו נטען כי אמסלם מתכוון להקים מפלגה חדשה ועצמאית שמצעה יכלול חינוך עם לימודי ליבה, השתלבות של חרדים בשוק העבודה ושירות בצה"ל. הריאיון עורר סערה פוליטית פנימית גדולה בש"ס.

בשנת 2014 הצטרף לעיתון "מקור ראשון".

בשנת 2015, העיד כ"עד אופי" לטובתו של הרב יאשיהו פינטו, במשפט שהתנהל נגדו.

נכון לשנת 2020 משמש ירושלמי כפרשן הפוליטי באתר "זמן ישראל".

## חיים אישיים
ירושלמי נשוי ואב לשלושה, תושב ירושלים.
## ספריו
* שלום ירושלמי, יוסי אליטוב ואריה ארליך, **ברגע האמת**, הרבי מלובביץ' והדיאלוג המדיני-ביטחוני עם מקבלי ההחלטות בישראל, הוצאת כנרת, זמורה-ביתן, דביר (2017).
## קישורים חיצוניים
* מאמרי שלום ירושלמי באתר "זמן ישראל"
* 
* 

## הערות שוליים

קטגוריה:סגל nrg
קטגוריה:פובליציסטים כותבי עברית
קטגוריה:פובליציסטים ישראלים
קטגוריה:בעלי טור ישראלים
קטגוריה:סגל מעריב
קטגוריה:סגל כל העיר
קטגוריה:סגל זמן ישראל
קטגוריה:פרשנים פוליטיים ישראלים
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1954
איספריך (עיר)

**אִיסְפֶּרִיך** (בבולגרית: **Исперих**) היא עיר בצפון מזרח בולגריה, השנייה בגודלה במחוז ראזגרד ושוכנת כ-307 ק"מ מהבירה סופיה ו-40 ק"מ מבירת המחוז ראזגרד. איספריך שקרויה על שמו של אספרוך מייסד האימפריה הבולגרית הראשונה, נודעת גם בשמה העות'מאני **קֶמָאלָאר** וממוקמת במישור הדנובה, צפונית להרי הבלקן. כ-7 קילומטרים צפונית מערבית לעיר מצוי הקבר התראקי בסוושטארי שהוא אתר מורשת עולמית ובסמיכות אליה מאוזוליאום ובית תפילה בקטשי בן המאה ה-17.

## היסטוריה
ב-1545 נוסד היישוב כאשר משפחתו של מהגר עות'מאני בשם כמאל התיישבה במקום ולאורך שנים ארוכות כונה היישוב קמאלאר על שמו. גם לאחר תבוסת האימפריה העות'מאנית במלחמה העות'מאנית-רוסית (1877-1878) והקמת נסיכות בולגריה נותר היישוב בשמו המקורי. ב-1960 שונה שמו של היישוב לאיספריך והוא זכה למעמד של עיירה.

## דמוגרפיה
אוכלוסיית העיר נמצאת במגמת קיטון (תמותה לעומת ילודה ובמגמת הגירה שלילית, בעיקר הגירת עבודה למערב אירופה. בין 2000 – 2009 קטנה אוכלוסיית איספריך ב-7.1%. שיעור הילודה הוא 10 נפשות לכל 1,000 תושבים, לעומת שיעור התמותה העומד על 15.1 נפשות לכל 1,000 תושבים. 50.5% מקרב האוכלוסייה הן נשים ו-49.5% הם גברים. כמחצית מתושבי העיירה הם ממוצא טורקי, 40% הם בולגרים וכ-10% הם צוענים.

## אקלים
באיספריך שורר אקלים ממוזג עם השפעה יבשתית מקצינה, הגורמת להפרשי טמפרטורות משמעותיים בין הקיץ לחורף וכמות משקעים נמוכה יחסית לממוצע הארצי, העומדת על 656 מילימטרים בשנה. החודש הגשום בשנה הוא יוני והשחון הוא פברואר. שלגים יורדים מנובמבר ועד אפריל. הטמפרטורה השנתית הממוצעת היא 10.3oc וערכי הקיצון נעים ממינוס 2oc בינואר ועד 24oc ביולי.

## קישורים חיצוניים

* 

## הערות שוליים

קטגוריה:ערי מחוז ראזגרד
קטגוריה:יישובים שהוקמו במאה ה-16
שר האוצר של רוסיה

**שר האוצר של רוסיה** (ברוסית: **Министр финансов Российской Федерации**) הוא השר האחראי על נושאי הכלכלה והפיננסים (הנושאים המוניטריים) בממשלת רוסיה. השר מכהן במקביל גם כסגן ראש ממשלת רוסיה ועומד בראש משרד האוצר של רוסיה.

תפקיד זה נחשב לאחד התפקידים הבכירים ונושא משרה זו נחשב לאחד החשובים בממשל הרוסי. השר אחראי למערכת הפיננסית והכספים של הפדרציה הרוסית. בין השאר, הוא אחראי גם לאישור המטבעות והשטרות הרוסיים. בינואר 2016 הורחבו סמכויות התפקיד ושר האוצר אחראי גם לאכיפת חוק בתחום ייצור מוצרי אלכוהול ואכיפת חוקי המכס.

משרת השר נוצרה עם הקמת משרד האוצר (האימפריה הרוסית) ב-8 בספטמבר 1802. שר האוצר הראשון של האימפריה הרוסית היה אלכסיי וסילייב שכיהן עד שנת 1807 כשר האוצר.
## סמכויות ותפקידים
תפקידו המרכזי של שר האוצר הוא בקביעת מסגרות תקציב המדינה השנתי. לשר האוצר השפעה על קביעת הבנק המרכזי בדבר שיעורי הריבית. השר קובע את יעדי האינפלציה, שהריבית שקובע הבנק נועדה להשיג. השר עובד בשיתוף פעולה הדוק עם נגיד הבנק המרכזי ולו השפעה רבה על בחירת נגיד הבנק וסגניו.

תחת שר האוצר עומדים סגן ראשון וסגני שרים ועובדי ציבור. הסגן הראשון אחראי לניהול המשא ומתן עם יתר משרדי הממשלה בדבר היקף תקציבם.

## שרי האוצר
### שרי האוצר של ממשלת המעבר

### קומיסרי האוצר העממיים של רוסיה הסובייטית

במרץ 1946 תפקיד קומיסר האוצר העממי הפך לשר האוצר של ברית המועצות (לאחר הפיכת הסובנרקום למועצת השרים של ברית המועצות, ב-23 במרץ 1946).

### שרי האוצר של ברית המועצות
תפקיד שר האוצר נוצר ב-19 במרץ 1946.

### שר הכלכלה והאוצר
התפקיד נוצר ב-11 בנובמבר 1991 על בסיס תפקיד שר הכלכלה והאוצר של רוסיה הסובייטית (צו נשיא רוסיה מספר 190).

### שרי האוצר של הפדרציה הרוסית

## קישורים חיצוניים
* 
* מקרא בתולדות הבנקאות 

## הערות שוליים

*
אוצר
אהוד דה-שליט

**אהוד דה-שליט** (נולד ב-16 במרץ 1955) הוא מתמטיקאי ישראלי ופרופסור באוניברסיטה העברית. מחקרו עוסק בתורת המספרים.

## ביוגרפיה
אהוד נולד ברחובות, לפרופ' עמוס דה-שליט ולנחמה דה-שליט, אח לפרופ' אבנר דה-שליט. לאחר פטירת אביו, אמו הייתה בת זוגו של פרופ' שמואל אגמון. הוא סיים לימודי תואר במתמטיקה ובפיזיקה באוניברסיטה העברית בין השנים 1972 ל-1975. אחר כך בין השנים 1975 ל-1979 שירת בצבא. בין השנים 1980 ל-1984 סיים דוקטורט במתמטיקה באוניברסיטת פרינסטון בהנחיית פרופ' אנדרו ויילס. בין השנים 1984 ל-1986 לימד באוניברסיטת הרווארד. בשנת 1987 הצטרף לאוניברסיטה העברית, בשנת 1995 הועלה לדרגת פרופסור חבר ובשנת 2001 מונה לפרופסור מן המניין.

## חיים אישיים
הוא נשוי לנאוה, בתו של פרופ' אורי הבר-שיים ונכדתו של מנכ"ל משרד החינוך השני, אליעזר ריגר. הם הורים לשלושה.

## אילן יוחסין

## קישורים חיצוניים

* דף אישי באתר האוניברסיטה
* 

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פרינסטון
קטגוריה:מתמטיקאים ישראלים
קטגוריה:חוקרי תורת המספרים ישראלים
קטגוריה:סגל האוניברסיטה העברית בירושלים: מתמטיקה
אהוד
קטגוריה:ישראלים שנולדו ב-1955
Israel Journal of Mathematics

**Israel Journal of Mathematics** הוא כתב עת מדעי ישראלי בנושא מתמטיקה היוצא לאור משנת 1963.

כתב העת יוצא כדו-ירחון ומפרסם מאמרים בנושאים כמו תורת הקבוצות, לוגיקה, תורת המודלים, אלגברה, תורת המספרים, אנליזה פונקציונלית, גאומטריה, טופולוגיה אלגברית, קומבינטוריקה, מדעי המחשב ומתמטיקה שימושית.

עורך כתב העת הוא אבינועם מן והעורך בפועל הוא ערן לונדון. במועצת המערכת חברים אנשי סגל מאוניברסיטאות בישראל, ובהם נוגה אלון, גיל קלעי, אהוד דה-שליט, עמנואל פרג'ון, שפי גולדווסר, אהוד הרושובסקי, שחר מוזס, ליאוניד פולטרוביץ', ענר שלו וגדעון שכטמן.

## קישורים חיצוניים
* 
* 

קטגוריה:כתבי עת מתמטיים
קטגוריה:האוניברסיטה העברית בירושלים: כתבי עת
גחן דקלים אסייתי

**גחן דקלים אסייתי** (שם מדעי: *Paradoxurus hermaphroditus*) הוא מין במשפחת הגחניים הנפוץ בדרום-מזרח אסיה, הודו, סרי לנקה ובדרום סין.

גחן הדקלים האסייתי חי ביערות, פארקים ובגנים בהם יש עצי פרי בשלים, עצי תאנה ושפע של צמחייה.

משקלו הממוצע של גחן הדקלים האסייתי 3.2 קילוגרם, אורך גופו 53 סנטימטרים ואורך זנבו 48 סנטימטרים. גופו מכוסה שיער מדובלל בצבע אפרפר בדרך כלל, וצבעו שחור ברגליו, אוזניו וחרטומו. על זנבו אין פסי טבעת, בניגוד לגחניים אחרים. טופריו חדים, ומאפשרים לו לטפס על עצים בקלות.

גחן הדקלים האסייתי פעיל בלילה, בדרך כלל בין 6 בערב ל-4 לפנות בוקר. הוא מסמן את שטחו בריח באמצעות בלוטות אנאליות, שתן וגללים.

הוא אוכל כול, וניזון בעיקר מפירות כגון ספודילה, מנגו, רמבוטן וקפה. בנוסף הוא ניזון מיונקים קטנים וחרקים. הוא מסייע בהנבטה של צמחי *Pinanga kuhlii* ו-*P. zavana palm*.

פרטים של מין זה, הנכלאים בכלובים על ידי סוחרי קפה, משמשים בייצור הקפה מסוג קופי לואק, שמיוצר באינדונזיה מפולי קפה שמופרשים בגלליו. קפה זה נמכר במחירים גבוהים באיים באלי, סומטרה, ג'אווה ובאי טימור. לעיתים מחיר קילוגרם אחד עומד על כ-1,000 דולר אמריקני. באוסטרליה מחיר כוס קפה כזה מגיע ל-50 דולר אוסטרלי.

בסרי לנקה נחשבים הגחנים למטרד כיוון שהם ממליטים בעליות גג ומרעישים בלילה.


קובץ:മരപ്പട്ടി.jpg
קובץ:Asian Palm Civet in Cage.jpg
קובץ:Luwak.jpg
קובץ:Asian or Common Palm Civet Paradoxurus hermaphroditus Chambal by Dr. Raju Kasambe (6).JPG
קובץ:Paradoxurus hermaphroditus philippensis.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:גחניים
קטגוריה:סין: יונקים
קטגוריה:הודו: יונקים
קטגוריה:בנגלדש: יונקים
קטגוריה:סרי לנקה: יונקים
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
קטגוריה:בעלי חיים שתוארו ב-1777
מכבי לוס אנג'לס

**מכבי לוס אנג'לס** (באנגלית: **Maccabi Los Angeles FC**) היה מועדון כדורגל אמריקאי חובבני מהעיר לוס אנג'לס, שהוקם בשנות ה-70 של המאה ה-20 על ידי ישראלים שחיו בעיר. השחקן המפורסם ביותר ששיחק בשורות הקבוצה הוא מקס ווזניאק הפולני, שהיה מאמן נבחרת ארצות הברית בכדורגל ב-1973.

הקבוצה שיחקה באליפות אזור לוס אנג'לס הגדולה, ולצד בית לחם סטיל זהו אחד ממועדוני הכדורגל המצליחים ביותר בתולדות ארצות הברית, כאשר מכבי זכתה בגביע ארצות הברית הפתוח חמש פעמים.

## היסטוריה
מועדון הכדורגל של מכבי לוס אנג'לס נוסד על ידי קבוצת ישראלים שהשתקעו בארצות הברית, על מנת שתהיה קבוצת ספורט לתעסוקה ושעשוע בימי ראשון. הקבוצה החלה לשחק באופן תחרותי בשנת 1971, אז גם נוסדה רשמית, כאשר היא שיחקה ב"ליגת אליפות לוס אנג'לס הגדולה" שהכילה 12 קבוצות מאזור לוס אנג'לס.

למרות זיהוייה של הקבוצה כקבוצה ליהודים וישראלים וסמלה שהורכב ממגן דוד וסמל תנועת מכבי העולמית, בקבוצה שיחקו שחקנים ממגוון מדינות, ורבים מהם כלל לא היו יהודים, לצד ישראלים, חלקם אף שיחקו בליגה הלאומית של ישראל כמו אלי מיאלי שזכה במלך השערים בישראל ולאחר מכן השתקע בארצות הברית עם אחיו.

הקבוצה זכתה באליפות לוס אנג'לס הגדולה 7 פעמים (בפעם הראשונה ב-1973), 5 פעמים בגביע ארצות הברית הפתוח, כאשר בנוסף לאליפות ולגביע ארצות הברית הפתוח, זכתה הקבוצה בג**ביע מדינת קליפורניה** בכדורגל והשלימה "כתר המשולש" של אזור לוס אנג'לס פעמיים בשנים 1977 ו-1978. בנוסף השתתפה הקבוצה פעמיים בגביע הבינלאומי לאזור אמריקה והקאריביים, ליגת האלופות של CONCACAF, בשנים 1974 ו-1978, אך לא התקדמה מעבר לשלבים המוקדמים.

בשנים 1981/1982 יהודה נקסון היה מאמן הקבוצה. הקבוצה הפסיקה להתקיים כקבוצה מקצוענית אחרי עונת 1982, אך מחלקות הנוער "מכבי אתלטיק קלוב" קיים עד היום.

## תארים
***[[גביע ארצות הברית הפתוח]]** (5): 1973, 1975, **[[1977]]**, **[[1978]]**, 1981
** **סגנית** (2): 1980, 1982
* **[[אליפות אזור לוס אנג'לס הגדולה]]** (7): 1973, 1975, **1977**, **1978**, 1980, 1981, 1982
* **גביע מדינת קליפורניה (כתר משולש)** (2): **1977**, **1978**

## מאמני הקבוצה
*  מקס ווזניאק (1973)
*  עזריאל ארנאלדס (1978-1982)

## שחקנים ידועים

## קישורים חיצוניים
* The 1971-81 Maccabee Los Angeles Soccer Team, So Cal Jewish Sports Hall of Fame

לוס אנג'לס
לוס אנג'לס
קטגוריה:קבוצות כדורגל אמריקאיות
קטגוריה:קבוצות כדורגל שהוקמו ב-1971
קטגוריה:קבוצות כדורגל שהתפרקו
קטגוריה:לוס אנג'לס: מועדוני ספורט
מייקל סטולברג

**מייקל סטולברג** (באנגלית: **Michael S. Stuhlbarg**; נולד ב-5 ביוני 1968) הוא שחקן קולנוע ותיאטרון יהודי-אמריקאי. השחקן הראשי בקומדיה השחורה של האחים כהן "יהודי טוב", על תפקידו בסרט היה מועמד לפרס גלובוס הזהב.

## ביוגרפיה
סטולברג נולד בלונג ביץ', למשפחה שהייתה חברה בקהילה הרפורמית המקומית. למד משחק בבית הספר ג'וליארד, תיאטרון באוניברסיטת לונדון ובאוניברסיטת קליפורניה בלוס אנג'לס.
לאחר סיום לימודיו הופיע במספר מחזות בהם "מסע ארוך אל תוך הלילה" מאת יוג'ין או'ניל ו-"איש הכריות" עליו זכה בשבחים וב"פרס דרמה דסק".
השתתף בדרמה "אזור אפור", שבמרכזה סיפורו של ניסיון המרד היחיד באושוויץ שיזמה מנהיגות אמיצה של אסירים יהודים שסירבו לצעוד בהכנעה לתאי הגזים.
בסרט גילם אסיר יהודי בשם כהן.

בשנת 2008 גילם את מר ברוק בדרמת הנעורים "אחרי בית ספר" בכיכובו של עזרא מילר. בגיל 41 זכה בתפקיד הראשי בקומדיה השחורה האחים כהן "יהודי טוב". בשל הופעתו המרשימה בסרט היה סטולברג מועמד לפרס גלובוס הזהב לשחקן הטוב ביותר בסרט קומי או מוזיקלי.
ב-2010 התפרסם סטולברג בתפקיד המאפינר היהודי ארנולד רוטשטיין בסדרה "אימפריית הפשע". ב-2015 השתתף בסרט "שובר את הכלים", בסרטו של דון צ'ידל "לפני כולם" ובסרטו של דני בויל "סטיב ג'ובס", והתארח בסדרת הדגל של אמזון "טרנספרנט".

ב-2015 שיחק בסרט "טרמבו" בתור אדוארד ג'י רובינסון.

בשנת 2016 שיחק בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון. באותה שנה שיחק לצד ג'סיקה צ'סטיין וג'ון לית'גו בסרט המתח "מיס סלואן" בבימויו של ג'ון מאדן. באותה שנה שיחק בדרמת המסתורין "המפגש" לצד איימי אדמס, ג'רמי רנר ופורסט ויטאקר.

בשנת 2017 הופיע בסרטים "קרא לי בשמך", "צורת המים" ו"העיתון". בשנת 2018 שיחק במיני-סדרה "המגדלים הגבוהים", ועל תפקידו היה מועמד לפרס אמי לשחקן המשנה הטוב ביותר במיני-סדרה לשנה זו.

בשנת 2019 שיחק במיני-סדרת הדרמה הבריטית "בגידה", בתור רואו, סוכן מבצעי במשרד האמריקאי לשירותים אסטרטגיים בלונדון, הפקה משותפת של ערוץ 4 ונטפליקס.

בשנת 2020 שיחק בסדרת הטלוויזיה של רשת Showtime "כבודו" המבוססת על סדרת ישראלית באותו שם שיצרו רוני ניניו ושלמה משיח, את ראש משפחת הפשע ג'ימי בקסטר.

בשנת 2021 שיחק בסדרה "דופסיק", ובשנת 2022 שיחק בתור דייוויד רודולף במיני-סדרה של רשת HBO Max "המדרגות*"*; אשר מבוססת על סרט תעודה משנת 2004 באותו השם. בשנה זו שיחק גם בסרט האימה העצמאי "עצמות והכל "(אנ').

בשנת 2024 שיחק בקומדיית השוד "המסיתים" בתור מר באסאגי.

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:אישים זוכי פרס דרמה דסק
קטגוריה:בוגרי בית הספר ג'וליארד
קטגוריה:אמריקאים שנולדו ב-1968
קטגוריה:שחקנים ביקום הקולנועי של מארוול
צ'רני

**צ'רני** פירושו במספר שפות סלאביות "שחור" (בצ'כית: Černý; בסלובקית: Čierny; בפולנית: Czarny; ברוסית: Чёрный; נכתב גם בצורה מאונגלזת (Cherny) או מגורמנת (Tscherny), ולעיתים Czerny).

קטגוריה:שמות משפחה
אייר ערביה

**אייר ערביה** (באנגלית **Air Arabia**; בערבית **العربية للطيران**) היא חברת תעופה אמירותית, המוגדרת כחברת תעופה זולה. בסיסה הראשי של החברה נמצא בעיר שארג'ה, שבאיחוד האמירויות הערביות. החברה מפעילה טיסות סדירות ליותר מ-170 יעדים בצפון אפריקה, המזרח התיכון, אסיה ואירופה.

## צי המטוסים
צי המטוסים של החברה נכון ליוני 2020:

## חברות בת
* אייר ערביה איג'יפט (מצרים)
* אייר ערביה מרוק (מרוקו)

## קישורים חיצוניים

* 

## הערות שוליים

קטגוריה:איחוד האמירויות הערביות: תעופה
קטגוריה:איחוד האמירויות הערביות: חברות
קטגוריה:התאחדות חברות התעופה הערביות
קטגוריה:חברות לטיסות חסך
קטגוריה:אסיה: חברות תעופה
קטגוריה:שארג'ה
יובל פרס

**יובל פרס** (באנגלית: **Yuval Peres**; נולד ב-5 באוקטובר 1963 בירושלים) הוא מתמטיקאי ישראלי, לשעבר פרופסור למתמטיקה באוניברסיטת קליפורניה בברקלי וראש הקבוצה למתמטיקה יישומית במרכז המחקר של מיקרוסופט. מחקריו עוסקים בתורת ההסתברות, שרשרת מרקוב, תורת האינפורמציה ותורת המשחקים. 

## קורות חיים

יובל פרס נולד בירושלים וגדל ברמת השרון. הוא בנו של יוחנן פרס, פרופסור לסוציולוגיה באוניברסיטת תל אביב. הוא סיים דוקטורט בשנת 1990 באוניברסיטה העברית בירושלים בהנחיית הלל פורסטנברג ובשנת 1993 החל ללמד באוניברסיטת קליפורניה בברקלי. בין השנים 2006 עד 2018 עבד בחטיבת המחקר של מיקרוסופט. בשנת 2019 הואשם פרס בהטרדה מינית על ידי מספר מדעניות.

## פרסים
* 1995 - פרס רולו דוידסון
* 2001 - פרס לואב 
* 2011 - פרס דייוויד רובינס.

## פעילות ציבורית
* 2012 - נבחר לעמית של האגודה האמריקאית למתמטיקה.
* 2016 - נבחר לחבר האקדמיה הלאומית למדעים של ארצות הברית.

## מספריו <small><small><small></small></small></small>

* *Brownian Motion*, Cambridge University Press, 2010.
* *Markov chains and mixing times*, AMS Bookstore, 2009.
* *[https://www.isid.ac.in/~antar/Teaching/Fall-2013/Books/Karlin-Peres_20JAN2013.pdf Game Theory, Alive],* AMS Bookestore, 2017 (נכתב יחד עם אנה קרלין)


## קישורים חיצוניים

* 

## הערות שוליים

קטגוריה:סגל אוניברסיטת קליפורניה בברקלי
קטגוריה:סגל אוניברסיטת וושינגטון
קטגוריה:מתמטיקאים ישראלים
קטגוריה:מתמטיקאים יהודים אמריקאים
קטגוריה:חוקרי תורת ההסתברות יהודים
קטגוריה:ישראלים עמיתי האגודה האמריקאית למתמטיקה
קטגוריה:ישראלים חברי האקדמיה הלאומית למדעים של ארצות הברית
קטגוריה:מהגרים מישראל לארצות הברית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1963
משה מרדכי הלוי שולזינגר

הרב **משה מרדכי הלוי שולזינגר** (ז' באדר תש"א; 6 במרץ 1941 - כ"ז באב תש"ע; 7 באוגוסט 2010) היה רב חרדי ליטאי, מחבר סדרת ספרי **משמר הלוי**.

ממוזער|מצבת הרב משה מרדכי שולזינגר

## ביוגרפיה
נולד בחיפה לסימה לאה ולרב יצחק הלוי שולזינגר, בוגר ישיבת ראדין וישיבת מרכז הרב, וראש השוחטים בחיפה. אחיו הם הרב שמואל שולזינגר, שהיה רב העיר קריית אתא, ואלעזר שולזינגר, חתנו של הח"כ לשעבר שלמה לורינץ.

בצעירותו למד בישיבת מרכז הרב, אך סולק מן הישיבה. בשנת תשי"ט (1958) עבר ללמוד בישיבת סלבודקה בבני ברק, והיה תלמידו המובהק של הרב יחזקאל אברמסקי. בשנת תשכ"ד (1964) נישא לבתו של הרב שלמה כהן, נכדו של רבי שלמה הכהן מווילנה, שהיה תלמידו הקרוב של החזון איש, חתנו של יעקב הלפרין וחבר מועצת העיר בני ברק.

הרב שולזינגר נודע כבקי בש"ס, בתנ"ך ובתולדות ישראל. היה רב בית המדרש "ירחי כלה" בבני ברק, שלמרגלות ישיבת פוניבז'. מאז תשכ"ט (1969) ועד פטירתו, במשך למעלה מארבעים שנה, מסר בו שיעור יומי. כמו כן מסר שיעורי תורה ושיחות מוסר בבני ברק ועוד. השיעור המפורסם ביותר היה השיעור בדף היומי. נחשב אחד מתלמידיו המובהקים של הרב שך בתחום ההשקפה.

דרשתו הפומבית הראשונה הייתה בשנת תשל"א (1971), בהספדו על חותנו שלמה כהן. בשנת תשל"ג (1973), כשנפטרה הרבנית מרים, אשתו של הרב יעקב ישראל קניבסקי (ה'סטייפלר'), הפציר בו בעלה כי יספיד אותה והדריך אותו לגבי תוכן ההספד. במוצאי השבת שלאחר פטירת הרב שך הספידו הרב שולזינגר בבית מדרשו "ירחי כלה", במשך כשלוש שעות.

דרשתו השנתית הייתה בליל שביעי של פסח, אליה נהרו רבים מתושבי בני ברק. דרשותיו של הרב שולזינגר היו ארוכות מהרגיל וכללו דברי מוסר והשקפה, תוך ביקורת על תופעות בתוך הציבור החרדי.

ייסד וניהל במשך עשרות שנים קרנות צדקה לסיוע לנצרכים.

לאחר פטירתו הוקמה לזכרו רשת כוללי ערב "משמר הלוי".

חתנו הרב שלמה יעקבזון הוא משגיח בישיבת תפארת ציון בבני ברק.

## ספריו
הרב שולזינגר חיבר את סדרת **משמר הלוי** ובה עשרות כרכים על רוב מסכתות התלמוד. כמו כן ערך והוציא את הספר "תורת זאב" ובו דברי תורה של דודו הרב זאב צ'צ'יק מירושלים. כן הביא לדפוס ספר משיעורי הרב משולם דוד הלוי סולוביצ'יק על ענייני קדשים.

מלבד ספריו בסוגיות הש"ס, חיבר סדרת ספרים על תולדותיהם ואורחותיהם של רבנים ידועים:
*פניני רבנו יחזקאל, על הרב יחזקאל אברמסקי
*פניני רבנו הגרי"ז, על הרב מבריסק
*פניני רבנו האבי עזרי, על הרב שך
*פניני רבנו הקהלות יעקב, על הרב יעקב ישראל קניבסקי

בנוסף הוציאו תלמידיו את שיעוריו היומיים תחת השם **שיעורי משמר הלוי** על הש"ס, "משמר הלוי" על סדר פרשיות התורה, שני כרכי **דרשות משמר הלוי**, וכן עשרות חוברות משיחות והספדים שנשא במשך השנים.

## לקריאה נוספת
* **אגרא דהספידא** - הספדים לזכרו, הוצאת רשת כוללי ערב משמר הלוי, תמוז תשע"א
## קישורים חיצוניים
* אלי שלזינגר, הגאון רבי משה מרדכי שולזינגר זצ"ל, 7 באוגוסט 2010, אתר "בחדרי חרדים"
* 
* , 

## הערות שוליים

קטגוריה:רבנים ליטאים ישראלים
קטגוריה:בוגרי ישיבת מרכז הרב
קטגוריה:בוגרי ישיבת סלבודקה (בני ברק)
קטגוריה:בני ברק: רבנים
קטגוריה:משפחת הכהן (וילנה)
קטגוריה:משפחת הלפרין
קטגוריה:אנשי היישוב ילידי הארץ
קטגוריה:אישים הקבורים בבית הקברות שומרי שבת
קטגוריה:מגידי שיעור בדף היומי
קטגוריה:ישראלים שנולדו ב-1941
קטגוריה:ישראלים שנפטרו ב-2010
ראי זרם

**ראי זרם** הוא מעגל חשמלי שבו הזרם החשמלי דרך רכיב אחד נקבע על ידי הזרם דרך רכיב אחר, ולא על ידי המתח החשמלי עליו. ראי הזרם מתאים לשמש כמקור זרם משום שהוא יכול לספק זרם קבוע ללא תלות בעכבת העומס.

## מאפיינים
ראי הזרם מאופיין על ידי גודל הזרם במוצאו, או על ידי התלות בין הזרם במוצאו לזרם, מתח או התנגדות ייחוס המשמשים לקביעתו. באות גדול ראי הזרם הוא בקירוב מקור זרם, אך אין זה מקור זרם אידיאלי: יש לו התנגדות יציאה סופית וכמו כן יש לו תגובת תדר כתוצאה מקיבולים פרזיטיים בטרנזיסטורים. באות קטן, ראי הזרם הוא בקירוב השקול נורטון שלו. התנגדות היציאה בזרם חילופין קובעת את היכולת של הזרם להישאר קבוע עם שינוי המתח הנופל על ראי הזרם. קיים מתח מינימלי שנדרש להפיל על הראי על מנת שמצב הפעולה של הטרנזיסטורים יהיה פעיל.

## מימוש
שמאל|ממוזער|200px
ראי זרם פשוט ממומש בעזרת טרנזיסטורים ביפולריים. הוא מורכב משני טרנזיסטורים ביפולריים, Q1 ו-Q2 (במקרה שבאיור מסוג NPN) שבסיסיהם מקוצרים. הקולט של Q1 מקוצר לבסיס שלו בחיבור הנקרא חיבור דיודי שכופה עליו להיות במצב פעיל קדמי. הקולט מחובר דרך נגד למקור מתח, והפולטים של שני הטרנזיסטורים מוארקים. בידיעת הגבר הזרם של הטרנזיסטור \beta והמתח שנופל בין הבסיס לפולט במצב פעיל קדמי, ניתן לחשב את זרם הייחוס I_{REF} בעזרת חוקי קירכהוף. כלומר, נקודת העבודה של הטרנזיסטור Q1 נקבעת רק על ידי מקור המתח והתנגדות הנגד שמחובר לו לקולט.

הן הבסיסים של שני הטרנזיסטורים והן הפולטים שלהם מקוצרים זה לזה. במצב פעיל קדמי האופיין של טרנזיסטור ביפולרי תלוי בקירוב רק במתח בין הבסיס לפולט, ולכן הזרמים דרך שני הטרנזיסטורים שווים בהנחה שהגברי הזרם שלהם \beta שווים. כך, הזרם שזורם דרך Q2 לא תלוי במתח הנופל בין הקולט לפולט שלו או בנגד עומס שמחברים אליו, והוא נשאר בקירוב קבוע.

ההספק החשמלי מסופק למעגל ממקור המתח V_{CC}, אך המעגל מתפקד כמקור זרם עם זרם I_{OUT}.

ראי זרם פשוט יכול להיות ממומש גם בעזרת טרנזיסטורי MOSFET.

## קישורים חיצוניים

קטגוריה:מעגלים חשמליים
חיים הלל פריד

רבי **חיים הלל פְרִיד** (כ"ו בחשון ה'תקצ"ז, 1837 - ג' בכסלו ה'תרע"א, 1911) היה משנה ראש ישיבת וולוז'ין.

## תולדות חייו
נולד לר' אליעזר יצחק פריד, ראש ישיבת וולוז'ין ולרבקה בתו של ר' יצחק מוולוז'ין. את תקופת ילדותו עשה לצד סבו ר' יצחק בוולוז'ין. נלקח על ידי דודו, ר' שמואל לנדא, חתנו של ר' יצחק מוולוז'ין כחתן לבתו שרה בילה. בשנת ה'תרי"ג (1853), כשהיה בו 16, נפטר אביו, ולדבריו "לא זכה ללמוד תורה ממנו". בשנת ה'תרכ"ה (1865), לאחר שר' יוסף דב הלוי סולובייצ'יק עקר מוולוז'ין לכהן ברבנות העיר בריסק, נתמנה ר' חיים הלל לכהן תחתיו כמשנה ראש הישיבה בוולוז'ין לצידו של הנצי"ב, אך נאלץ לפרוש מתפקידו לאחר שנתיים, עקב מחלה.

לאחר שנסגרה הישיבה בשנת ה'תרנ"ב (1892), 'עמד ר' חיים הלל בראש מסע השדלנות לפתיחת הישיבה, שתחילתו בשנת ה'תרנ"ה (1895), באמצעות הקמת כולל ברודסקי בראשו עמד גיסו, בעל אחותו, ר' מאיר נח לווין, וסיומו בפתיחת הישיבה מחדש בשנת ה'תרנ"ט (1899).

בשנת ה'תרמ"ב (1882) ערך והוציא לאור את ספר השו"ת "חוט המשולש", הכולל תשובות בהלכה, 'חילוקים ופלפולים' מאביו ר' אליעזר יצחק פריד, סבו ר' הלל פריד ואבי-סבתו ר' חיים מוולוז'ין. בהקדמה לספר לא חתם בשמו אלא בדרך רמז: .

למרות ייחוסו ומעמדו נהג בצניעות וענווה: . על חשיבותו בוולוז'ין מעיד בן התקופה: . על אישיותו מעיד עוד נכדו:

ר' חיים הלל נפטר בוולוז'ין בג' בכסלו ה'תרע"א (1911), ונטמן באוהל אבותיו ראשי הישיבה.

## המאבק סביב משרתו
גם לאחר שהחלים ר' חיים הלל לא שב למשרתו בישיבת וולוז'ין. משה צינוביץ מתאר: .

ברם, נראה שסביב שנת ה'תר"ל (1870), ביקש ר' חיים הלל לשוב למשרת משנה ראש הישיבה, אך הנצי"ב מיאן. הוא גייס לעזרתו את ר' אליהו חיים מייזל, תלמידו של אביו, שכיהן באותו פרק כרבה של לומז'ה, השולח אל 'אמרכלי הישיבה הק' דק"ק וולאזין' מכתב תקיף: 

באותו מכתב הציע הרב מייזל למנות למשרת משנה ראש הישיבה, באופן זמני, את ר' אברהם דב מאיהומן חתנו של ר' אליעזר יצחק פריד, 'עד אשר ישלח ד' רפואתו לכבוד הרב הגדול מ' חיים הלל נ"י', אך בסופו של דבר מונה למשרה ר' רפאל שפירא.

## צאצאיו
ר' חיים הלל הותיר אחריו שני בנים וארבע בנות:

* בנו, ר' שמואל, מרבני וילנה, בנו היה הרופא חיים הלל פריד
* בנו, אליעזר יצחק
* בתו, פרידה, נישאה לר' ברוך מנחם לונץ בנישואיה הראשונים, בנם -  נהרג ביבנאל מהמארב בשנת 1937. נישאה בשנית לר' שמואל אביגדור דרצ'ינסקי ובניהם הם פרופ' חיים הלל בן-ששון ופרופ' יונה בן-ששון (אביו של פרופ' מנחם בן ששון),
* בתו, רעכל
* בתו, אסתר
* בתו, בתיה

## לקריאה נוספת
* משה צינוביץ, **עץ חיים** - ספר ראשון, תל אביב תשל"ב, עמ' 290-292.
* חייקל לונסקי, הגאון רבי חיים הלל פריד, בתוך ****, עמ' 221–223 (תמונה 225 ואילך)

## קישורים חיצוניים
* ש"ק מירסקי, השושלת הוולוז'ינית
* הקדמת ר' חיים הלל פריד לספר חוט המשולש
* הקדמת חתנו ר' שמואל אביגדור דרצ'ינסקי לספר אהל משה

## הערות שוליים

קטגוריה:ראשי ישיבת וולוז'ין
קטגוריה:משפחת חיים מוולוז'ין
קטגוריה:רבנים בלארוסים
קטגוריה:ילידי 1837
קטגוריה:נפטרים ב-1911
עם סגולה

**סגולה** היא מונח מקראי שפירושו הוא אוצר ייחודי ונעלה. בין השימושים המקראיים המוכרים למילה סגולה הוא כינויו של עם ישראל בשם "עם סגולה". במהלך הדורות קיבל המונח פרשנות נוספת לפעולה כלשהי בעלת השפעה רוחנית-מיסטית חיובית, בדומה למונח סגולה בעולם המאגיה.

## מופעים קדומים
המילה **סגולה** מופיעה בתנ"ך שמונה פעמים, ובחמש מתוכן היא מתארת את עם ישראל. למשל, לקראת מעמד הר סיני נאמר: .

בשאר המקומות שהמילה מוזכרת נראה שהיא מתפרשת במשמעות של אוצר. כך, למשל, בספר דברי הימים נאמר: 

בתלמוד נאמר, שאין להשיב לקטן פיקדון שהתקבל ממנו, כדי שלא יבזבזנו, אלא יעשו ממנו "סגולה" - לקנות לו מהם נכס יקר עד שיגדל וישתמש בו.

## ביאור הביטוי
מובנו הבסיסי של המונח 'סגולה' הוא דבר חשוב שנבחר והוצפן באוצר מיוחד. כמו כן הביטוי הרווח "יחיד סגולה" נובע ממקור זה, ופירושו: יחיד במינו.

אולם לצד מובן זה ישנם מובנים נוספים למונח סגולה: רבי יהושע בן קרחה הסביר את הפסוק "וִהְיִיתֶם לִי סְגֻלָּה מִכָּל הָעַמִּים" במובן של קניין, כשם שאדם שמסגל לעצמו דבר מה, פירושו שהוא רוכש אותו. בדומה לכך, בשפה האכדית משמעות המילה Sagullu היא עדר. ולפי הסבר זה משמעות "וִהְיִיתֶם לִי סְגֻלָּה" היא שעם ישראל יהיו מושגחים על ידי ה' כרועה.

לפי הסברו של ליונשטם, הכינוי 'עם סגולה' לקוח מהמונח הפוליטי sig/kiltu, שמציין בטקסטים באוגרית את הווסל שהשליט מעדיף. במקרא המונח הוּמר מהמישור הפוליטי למישור הדתי, כדי לתאר את היחס בין ה' לבין הווסל המועדף שלו, ישראל.

בתרגום אונקלוס על הפסוק "וִהְיִיתֶם לִי סְגֻלָּה", פירש את המילה "סגולה" כ"עם חביב", כלומר אהוב.

על פי המדרש, מציין המושג סגולה אוצר רוחני וייחודי מן הגדולות שנתן הקב"ה לעמו ישראל כשכר על קבלת התורה.

## סגולת ישראל - עם סגולה

על פי היהדות, בהתבסס על הפסוק "וִהְיִיתֶם לִי סְגֻלָּה מִכָּל הָעַמִּים" ופסוקים ברוח זו, עם ישראל הוא עם מיוחד משאר העמים, אך קיימת מחלוקת בראשונים (למשל בין הרמב"ם לכוזרי) אם ה'סגולה' מתבטאת בתכונות מולדות או בתכונות נרכשות. דעת הרב קוק משלבת את שתי ההשקפות. מדעתו של רבי מאיר בתלמוד הבבלי עולה שכל עליונות ישראל כלפי האומות היא רק בעוסקם בתורה. "אפילו נכרי ועוסק בתורה הרי הוא ככהן גדול".

ההשקפה שסגולת ישראל היא עניין מולד שימשה במרוצת הדורות אֲמַתְלָה לשנאת יהודים.

## המשמעות בימינו

בעקבות ספרות הקבלה, מובנה של המילה 'סגולה' הוסב לפעולה כלשהי שאינה מצווה מהתורה, שמסוגלת לגרום להשפעות חיוביות באופן מיסטי. עיסוק נרחב בנושא 'סגולות' קיים בספרות הרבנית עוד מתקופת התלמוד, וביתר שאת במאות השנים האחרונות.

## ראו גם
* אור לגויים

## קישורים חיצוניים
* 
* 
* מאגר של מאות סגולות באתר מוקד תהילים ארצי
* סגולת ישראל, גזענות? באתר נאמני תורה ועבודה.
* סדרת סגולה לישראל, עם הרב עמנואל מזרחי, באתר הידברות
* עם סגולה, במאגר מידע באתר מקראנט
* 

## הערות שוליים

קטגוריה:יהדות
פופס מנסה-בונסו

**ננה פפה יאוו דווין "פופס" מנסה-בונסו** (באנגלית: **Nana Papa Yaw Dwene "Pops" Mensah-Bonsu**; נולד ב-7 בספטמבר 1983 בלונדון) הוא כדורסלן עבר בריטי אשר היה פעיל בין השנים 2006–2015. שיחק לאורך הקריירה ב-17 קבוצות שונות, וכן בנבחרת בריטניה.

## קריירה
מנסה-בונסו שיחק במכללת ג'ורג וושינגטון, ולאחר מכן עבר לדאלאס מאבריקס בה ערך את הופעת הבכורה שלו בשנת 2006. בעונת  עבר לבנטון טרוויזו האיטלקית, ולאחר מכן לספרד, שם שיחק בגרנדה ובחובנטוד בדאלונה.

בשנת 2009 שיחק בקבוצת הבת של סן אנטוניו ספרס, אוסטין טורוס, בה רשם ממוצעים של 26.6 נקודות, 13 ריבאונדים ו-2.5 חסימות. 
לאחר שמונה משחקים באוסטין טורוס חתם בספרס, אך שוחרר מהקבוצה תוך זמן קצר ועבר לטורונטו ראפטורס, שבה שיחק עד סיום עונת . לאחר מכן הוא עבר ליוסטון רוקטס, אך לא נשאר שם זמן רב וחזר פעם נוספת לאירופה, הפעם לצסק"א מוסקבה.

ב-8 באוגוסט 2010 חתם בונסו באלופת ספרד קאחה לבורל ויטוריה. גם מקבוצה זו הוא שוחרר תוך זמן קצר, על מנת שיוכל לחתום בניו אורלינס הורנטס מליגת ה-NBA לקראת עונת .

בעונת  חתם לשנה בבשיקטש, עימה זכה באליפות טורקיה, הגביע הטורקי והיורוצ'לנג'.

ב-2 באוגוסט 2012 חתם לשנתיים בשורות מכבי תל אביב. במהלך אולימפיאדת לונדון (2012) בה השתתף עם נבחרת בריטניה נפצע בברכו ועבר ניתוח ארתרוסקופיה. בעקבות זאת לא עבר את הבדיקות הרפואיות במכבי שהחליטה להתיר את חוזהו לפני תחילת העונה.

ב-20 בנובמבר 2014 חתם בפעם השנייה בקבוצה ישראלית, הפעם בהפועל ירושלים מליגת העל בכדורסל.
לאחר קצת יותר מחודש (ב-23 בדצמבר 2014), בעקבות כמה הפסדים רצופים, נצלה הפועל ירושלים סעיף בחוזהו, ושחררה אותו מהקבוצה. 

ב-24 בדצמבר 2014 חתם פופס באא"ק אתונה מליגת העל היוונית. בהופעת הבכורה שלו במדי הקבוצה ב-28 בדצמבר, הוא קלע 28 נקודות והוריד 15 ריבאונדים. בסיום העונה הואשם בשימוש בסמים והושעה מכל פעילות ספורטיבית לשנתיים, מה שגרם לו לאחר חודשיים לפרוש מכדורסל.

באוגוסט 2018 מונה לג'נרל מנג'ר של קפיטל סיטי גו-גו מליגת הפיתוח של ה-NBA, קבוצת הבת של וושינגטון ויזארדס.

## קישורים חיצוניים

## הערות שוליים

קטגוריה:כדורסלנים בריטים
קטגוריה:כדורסלני דאלאס מאבריקס
קטגוריה:כדורסלני בנטון טרוויזו
קטגוריה:כדורסלני סן אנטוניו ספרס
קטגוריה:כדורסלני טורונטו ראפטורס
קטגוריה:כדורסלני יוסטון רוקטס
קטגוריה:כדורסלני חובנטוד בדאלונה
קטגוריה:כדורסלני אוסטין טורוס
קטגוריה:כדורסלני צסק"א מוסקבה
קטגוריה:כדורסלני ניו אורלינס הורנטס
קטגוריה:כדורסלני וושינגטון ויזארדס
קטגוריה:כדורסלני בשיקטש
קטגוריה:כדורסלני גרנדה
קטגוריה:כדורסלני הפועל ירושלים
קטגוריה:כדורסלני אסוול ליון-וילרבאן
קטגוריה:כדורסלני קחאסול סביליה
קטגוריה:כדורסלני אולימפיה מילאנו
קטגוריה:כדורסלני גלאטסראיי
קטגוריה:כדורסלני א.א.ק. אתונה
קטגוריה:כדורסלנים באולימפיאדת לונדון (2012)
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת ג'ורג' וושינגטון
קטגוריה:אנגלים ממוצא גנאי
קטגוריה:בריטים שנולדו ב-1983
מרי פרסי, הרוזנת מנורת'מברלנד

**מרי פרסי, הרוזנת מנורת'מברלנד** (באנגלית: **Mary Percy**, נפטרה ב-16 באפריל 1572), אשת חצר ואצילה בתקופת שלטונו של הנרי השמיני, מלך אנגליה. היא הייתה בתו של ג'ורג' טלבוט, הרוזן הרביעי משרוסברי. בעלה, הנרי פרסי, הרוזן השישי מנורת'מברלנד, נודע בשל רצונו להינשא לאן בולין במקום לה.

## משפחה
ליידי מרי טלבוט (Talbot) הייתה אחת מאחד-עשר ילדיו של ג'ורג' טלבוט, הרוזן הרביעי משרוסברי, ושל אשתו הראשונה, אן הייסטינגס. סבה וסבתה מצד אביה היו ג'ון טלבוט, הרוזן השלישי משרוסברי וקתרין סטאפורד, בתו של האמפרי סטאפורד, הדוכס הראשון מבאקינגהאם. הורי אמה היו ויליאם הייסטינגס, הברון הראשון מהייסטינגס וקתרין נוויל, אחותו הצעירה של ריצ'רד נוויל, הרוזן ה-16 מוורוויק.

## נישואים
לקראת סוף 1523 או תחילת 1524, הליידי טלבוט שודכה להנרי פרסי, יורשה של רוזנות נורת'מברלנד, אשר התאהב עמוקות באן בולין, שהייתה אז בת-לוויה של המלכה קתרין מאראגון. מסיבה זו, הוא התחתן עם טלבוט בחוסר רצון. למעשה, היה זה הקרדינל תומאס וולסי שטירפד את הרומן בין פרסי לבוליין, ושהזכיר לפרסי על השידוך לטלבוט עליו הוחלט כבר ב-1516. אביו של הנרי פרסי, הרוזן החמישי מנורת'מברלנד, זומן במהירות לחצר המלוכה, ובעקבות האירועים שהתרחשו החליט לקחת את בנו הנרי לטירת אניק שבנורת'מברלנד, שם נישאו השניים..

פרסי ירש את אביו בתפקיד רוזן נורת'מברלנד ב-19 במאי 1527, וטלבוט קיבלה בהתאם את התואר רוזנת נורת'מברלנד. נישואיה של טלבוט לפרסי היו לא מאושרים למן ההתחלה, ולשניים לא היו ילדים. ביוני 1532 ביקשה טלבוט לבטל את הנישואים, בטענה שבעלה ביקש להינשא לאן בולין לפני נישואיהם. פרסי תושאל על ידי הנרי השמיני, והעתירה נדחתה על ידי הפרלמנט; טלבוט נותרה נשואה לפרסי.

טלבוט נפטרה ב-16 באפריל 1572. בעלה הנרי פרסי נפטר שנים רבות קודם לכן, ב-30 בינואר 1537, שמונה חודשים בלבד לאחר הוצאתה להורג של אן בולין. פרסי היה אחד מחברי המועצה המלכותית שגזרה את גזר הדין על בוליין במאי 1536, והוא, כיתר חברי המועצה, פסק כי היא אשמה.

## לקריאה נוספת
* Alison Weir, The Six Wives of Henry VIII, 1991.

קטגוריה:אישים בחצר הנרי השמיני
קטגוריה:נשים אנגליות במאה ה-16
קטגוריה:נפטרים ב-1572
וידוי מעשרות

**וידוי מעשרות** בהלכה (בלשון חז"ל: **וידוי מעשר**) הוא נוסח הנאמר לאחר ביעור מעשרות. נוסח הווידוי מופיע במקרא, ועל כן חובת אמירתו נחשבת כמצוות עשה מדאורייתא. בניגוד למשמעותו הרגילה של המונח 'וידוי', הווידוי אינו הודאה על חטאים. כאן המושג 'וידוי' משמש במשמעות הפוכה: הכרזה על עשיית מעשה טוב.

## מועד הווידוי
זמן אמירת הווידוי הוא לאחר השלמת ביעור המעשרות, הנעשה בערב פסח, בשנה הרביעית ובשנה השביעית למניין שנות השמיטה (השנה הנוכחית () היא שנה  לשמיטה). אולם, הווידוי לא היה נעשה מיד לאחר הביעור, מפני שלאחר הביעור היו משאירים מעשר שני ונטע רבעי, שמהם אסור לאכול לאחר הווידוי, כדי לאכלם בירושלים במשך ימי חול המועד פסח. לכן דחו את הווידוי עד לזמן תפילת מנחה של יום טוב האחרון של פסח.

## נוסח הווידוי
נוסח הווידוי מובא בתורה, בפרשת כי תבוא: 

## החייבים במצווה
כהנים, לויים, ישראלים וממזרים חייבים במצוות וידוי מעשרות. גר תושב ועבדים משוחררים פטורים, מפני שאין להם חלק בארץ, ואינם יכולים להתוודות ולומר "ואת האדמה אשר נתת לנו".

## קיום המצווה בזמן הזה
המצווה מובאת בשולחן ערוך ובספר הלבוש, וכן הובאה על ידי הש"ך והגר"א, ובמניין המצוות הנוהגות בזמן הזה בספר החרדים. עם זאת, המצווה אינה מצויה בארבעה טורים, והיו שטענו שהיא אינה נוהגת בזמן הזה. הרב אליהו דוד רבינוביץ' תאומים, בספרו אחרית שנים, מביא מספר סיבות לנוהג שלא לאמר וידוי מעשרות בזמן הזה:
# דעת הראב"ד שהווידוי נאמר רק בבית המקדש
# הווידוי אינו יכול להאמר על ידי טמאים
# בגלל שהארץ לא נתחלקה ואין לאומרים חלק בארץ
# על פי הירושלמי שאומר שכל המצוות מעכבות את הווידוי, מי יהין לטעון שלא עבר על אף מצווה

הרב רבינוביץ' דוחה את הטענות הללו וטוען שמצווה לאמר וידוי מעשרות בזמן הזה. לעומת זאת, החזון איש והרב קוק סוברים שאין מצוות וידוי מעשר נוהגת בזמן הזה..

## קישורים חיצוניים

## הערות שוליים

קטגוריה:תרי"ג מצוות
קטגוריה:מצוות עשה
קטגוריה:בית המקדש
קטגוריה:מצוות שבדיבור
קטגוריה:פרשת כי תבוא
קטגוריה:תרומות ומעשרות
קטגוריה:מצוות בית המקדש
קוזאק הנגזל

"**קוֹזָאק הַנִגְזָל**" (ה"א היידוע במשמעות "אשר". לעיתים: "**זעקת הקוזאק הנגזל**") הוא ביטוי עברי שמקורו ביידיש ("דער קאָזאק הנגזל"), המתאר מצב שבו גורם שמבצע עוול מציג עצמו כקורבן לעוול. 

מקור הביטוי ביחסים המיוחדים שהיו בין היהודים באיחוד הפולני-ליטאי ובאימפריה הרוסית לבין הקוזאקים: הקוזאקים עסקו פעמים רבות בשוד. הם שירתו ביחידות פרשים לא-סדירות בצבא הפולני ואחר כך בצבא הרוסי. בעת שירותם בצבא פגעו לעיתים קרובות ביהודים, והשם "קוזאק" הפך בעברית שם נרדף לפושע שרצח, אנס ושדד יהודים (ראו בערכים קוזאקים, גזרות ת"ח–ת"ט, היידמקים, טבח אומן, מרד חמלניצקי). מבחינה שכזו, הצירוף בין שם העצם "קוזאק" לבין שם התואר "נגזל" היה בחזקת אוקסימורון.

גם בעברית ישראלית זוכה ביטוי זה לפופולריות, במיוחד בשימוש כלפי אישים רבי-כוח או מוסדות גדולים המתלוננים על עוולות כביכול שנעשו להם על ידי יריבים חלשים מהם.

## ראו גם

## הערות שוליים

קטגוריה:מילים וביטויים בעברית
קטגוריה:קוזאקים
O2 ארנה (לונדון)

**O<sub>2</sub> ארנה** (באנגלית: **O<sub>2</sub> Arena**) המוכר גם כ**צפון גריניץ' ארנה** (באנגלית: **North Greenwich Arena**) הוא היכל ספורט רב תכליתי הממוקם על שפת נהר התמזה שבלונדון. הוא היכל הספורט השני בגודלו בממלכה המאוחדת עם כ-20,000 מקומות ישיבה, שני רק למנצ'סטר ארנה. ה-O2 ארנה מהווה חלק מרשת מרכזי בידור הנקראת אקדמיית ה-O<sub>2</sub>.

עם סיום אירועי המילניום בלונדון שנערכו תחת **כיפת המילניום**, עבר המתחם שיפוץ כללי שבמסגרתו נבנה בין היתר היכל ספורט מקורה תחת כיפת המתחם. העבודות החלו בשנת 2003 והסתיימו בשנת 2007 ובסיומן נקרא ההיכל על שם חברת התקשורת הסלולרית הבריטית O<sub>2</sub>. היות שלא היה ניתן להשתמש במנופים תחת כיפת המתחם, נבנה גג ההיכל תחת הכיפה על הקרקע, ומאוחר יותר הונף. בסך הכל תופס שטח ההיכל כ-40% מהשטח שתחת הכיפה. במסגרת בניית ההיכל, עבד מנהל הסאונד של להקת U2, ג'ו אוהרליהי, עם מהנדסי האקוסטיקה של ההיכל, במטרה לפתור את בעיית ההדהוד הנפוצה באירועים המתקיימים במקומות מקורים.

פני ההיכל משתנים לעיתים קרובות בהתאם לסוג האירוע המתקיים בו. בהיכל מתקיימים אירועי ספורט שונים כגון תחרויות כדורסל, טניס, הוקי קרח, התעמלות, אגרוף, היאבקות. כמו כן, מתקיימים בהיכל כינוסים, תערוכות, הופעות חיות ועוד.

## אירועים בהיכל
### אירועי מוזיקה
מאז פתיחתו של ההיכל בשנת 2007, אירח ההיכל מוזיקאים בינלאומיים רבים. ההיכל הוגדר כ"היכל הטוב ביותר בעולם" על ידי מגזין Pollstar בשנת 2009.

בין האמנים שהופיעו בהיכל ניתן למנות את בריטני ספירס, טיילור סוויפט, מטאליקה, דפש מוד, AC/DC, ארוסמית', א-הא, אלישה קיז, ארקייד פייר, אבריל לווין, בקסטריט בויז, ברברה סטרייסנד, ביונסה, U2, בלייק אייד פיז, בוב דילן, בון ג'ובי, סלין דיון, קולדפליי, אלטון ג'ון, גרין דיי, מיילי סיירוס, לאונרד כהן (שאלבומו Live in London אף הוקלט שם) ליידי גאגא, לד זפלין, ג'סטין טימברלייק, לינקין פארק, מדונה, מיוז, פול מקרטני, פלסיבו, ריהאנה, שאקירה, הרולינג סטונז, טינה טרנר, 30 שניות למאדים, פרל ג'אם, ואן דיירקשן ורבים אחרים.

בשנת 2010 התקיים בהיכל מופע יובל 25 למחזמר עלובי החיים.

### אירועי ספורט
בשנת 2007 אירח ההיכל משחק ראווה בין קבוצות ה-NBA בוסטון סלטיקס למינסוטה טימברוולבס, ומאז אירח ההיכל משחקי NBA נוספים. בשנת 2007 אירח ההיכל צמד משחקים בין לוס אנג'לס קינגס ואנהיים דאקס אשר פתחו את עונת 2007/2008 בליגת ה-NHL, הפעם הראשונה שמשחקים רשמיים בעונה הרגילה בליגה זו נערכו באירופה. החל משנת 2009 מארח ההיכל את גמר ה-ATP בטניס, ואת אליפות העולם בהתעמלות מכשירים. כמו כן, אירח ההיכל אירועי היאבקות של ה-WWE, וכן תחרויות אגרוף שונות.

בשנת 2012 אירח ההיכל את תחרויות ההתעמלות, ואת גמר טורניר הכדורסל במסגרת אולימפיאדת לונדון. כמו כן, ההיכל אירח באותה שנה את טורניר הכדורסל של המשחקים הפאראלימפיים. במהלך התחרויות כונה ההיכל "צפון גריניץ' ארנה" עקב ההגבלות של הוועד האולימפי הבינלאומי האוסרות על מתקני הספורט להיקרא בשמות של חברות מסחריות במהלך התחרויות. בשנת 2013 ההיכל אירח את פיינל פור היורוליג בכדורסל.

ליד הארנה ממוקמת התחנה הדרומית של רכבל האמירטייס.

## גלריה

קובץ:The Wall Live at The O2 Arena panorama.jpg|
קובץ:Basket Ball at the O2 Arena.jpg|


## קישורים חיצוניים

* 

* O<sub>2</sub> ארנה באתר הרשמי של אולימפיאדת לונדון

## הערות שוליים

קטגוריה:לונדון: אולמות קונצרטים
קטגוריה:לונדון: מבנים
קטגוריה:לונדון: אצטדיונים ומתקני ספורט
קטגוריה:אנגליה: אולמות כדורסל
השיטפונות בפקיסטן (2010)

**השיטפונות בפקיסטן בשנת 2010** החלו בחודש יולי 2010 ונגרמו עקב גשמי מונסון כבדים שפקדו את מחוזות ח'ייבר פח'טונח'ווה, סינד, פנג'אב ובלוצ'יסטן והביאו לשיטפונות באזורים נרחבים של אגן הניקוז של נהר האינדוס. השטח המוצף הגיע לכ-800,000 קילומטרים רבועים, כחמישית משטחה של פקיסטן. על פי מקורות מידע ממשלתיים, כ-20 מיליון איש הושפעו בצורה ישירה מהשיטפונות; לרוב, בצורה של נזק לרכוש, לאמצעי מחיה ולתשתיות, וקרוב ל-2,000 איש נהרגו

השיטפונות שהחלו ב-27 ביולי 2010, נגרמו בשל גשמי מונסון כבדים שירדו בפרק זמן קצר: במחוזות ח'ייבר פח'טונח'ווה ופנג'אב - כ-200 מילימטר ב-24 שעות, ובפשאוור, בירת ח'ייבר פח'טונח'ווה, - 274 מילימטר ב-24 שעות. הגשמים נמשכו עד לתחילת אוגוסט ותוארו כשיטפונות הגרועים ביותר במהלך ה-80 שנה האחרונות באזור זה. מנואל בסלר, מהמשרד לתיאום עניינים הומניטריים, טען ש-36 מחוזות היו מעורבים בשיטפון ו-500,000 איש סבלו מהגל הראשון של השיטפונות בצפון מערב המדינה. עד סוף יולי גדל מספר הסובלים מהשיטפונות למיליון ועד אמצע אוגוסט גדל מספר זה ל-20 מיליון נפש עקב התפשטות השיטפונות דרומה, סביב אגן הניקוז של נהר האינדוס. לאחר כחודש נמסר כי חלק ניכר ממי השיטפונות עבר את שפך האינדוס לים הערבי.

## ראו גם
* השיטפונות בפקיסטן (2022)

## קישורים חיצוניים

*Pakistan Floods, One Year Later, כתבה מצולמת אודות השיטפונות, The Atlantic  5 באוגוסט 2011 
* 

## הערות שוליים



שמאל|ממוזער|250px|גשר הרוס בשיטפונות בפקיסטן

פקיסטן
שיטפונות
שיטפונות
קטגוריה:2010 באסיה
בריאן קליי

**בריאן קליי** (באנגלית: **Bryan Ezra Tsumoru Clay**; נולד ב-3 בינואר 1980) הוא אתלט אמריקאי. הוא אלוף אולימפי בייג'ינג 2008) ואלוף עולם (הלסינקי 2005) בקרב עשר.

## ביוגרפיה
קליי נולד בעיר אוסטין שבטקסס אך גדל בהוואי. אביו, גרג קליי הוא אמריקאי-אפריקאי ואימו, מישל אישימוטו, היא מהגרת מיפן. הוריו התגרשו כשלמד בבית ספר יסודי והוא גדל עם אימו ועם אחיו הצעיר ניקולס. קליי נשוי ואב לשלושה ילדים: בן אחד (ג'ייקוב) ושתי בנות (קייט ואליזבת').

## קריירה
במהלך לימודיו בתיכון פגש קליי במרפאת אתלטים את כריס הופינס, שהיה מדליסט הארד בקרב עשר מאולימפיאדת סידני. הופינס זיהה את כישרונו של קליי ועודד אותו להתאמן בקרב עשר. הוא הפגיש בין קליי לבין מאמן האתלטיקה קווין ריד, שהחל לאמן את קליי במסגרת אוניברסיטת אסוזה פסיפיק. 

בשנת 2001, זכה קליי במדליית הארד באליפות ארצות הברית בקרב עשר לאחר שסיים את האליפות עם תוצאה של 8,169 נקודות. באותה שנה הוא השתתף גם באליפות העולם באתלטיקה, אך לא סיים את התחרות עקב פציעה. בשנת 2004, הוא זכה במדליית כסף בתחרות קרב שבע במסגרת אליפות העולם באתלטיקה באולם. 

באולימפיאדת אתונה (2004) זכה קליי במדליית כסף בתחרות קרב עשר בתוצאה של 8820 נקודות שהייתה התוצאה השנייה בטיבה שקבע אי פעם אמריקני.

### אלוף עולם
באליפות העולם באתלטיקה שנערכה בהלסינקי, פינלנד בשנת 2005 זכה קליי במדליית זהב בקרב עשר. בתחילת שנת 2006 הוא זכה במדליית הכסף באליפות העולם באולם בקרב שבע. בשנה וחצי שלאחר מכן הישגיו הוגבלו בגלל פציעות ומחלות. בשנת 2006 הוא לא סיים את אליפות ארצות הברית בגלל רמת סוכר נמוכה בדם, ובשנת 2007 נאלץ לפרוש מתחרות קרב העשר במהלך אליפות העולם באתלטיקה עקב פציעה.

### אלוף אולימפי
בשנת 2008 התגבר קליי על בעיות הבריאות וזכה במדליית זהב באליפות העולם באולם בקרב שבע. לאחר מכן באוגוסט אותה שנה באולימפיאדת בייג'ינג (2008) הוא זכה במדליית זהב בקרב עשר בתוצאה של 8791 נקודות.

## שיאים אישיים
* ריצת 100 מטר: 10.35 שניות
* ריצת 110 מטר משוכות: 13.64 שניות
* ריצת 200 מטר: 21.34 שניות
* ריצת 400 מטר: 47.78 שניות
* ריצת 1500 מטר: 4:38.93 דקות
* קפיצה לגובה: 2.10 מטרים
* קפיצה במוט: 5.15 מטרים
* קפיצה לרוחק: 8.06 מטרים
* הטלת כידון: 72.00 מטרים
* הדיפת כדור ברזל: 16.27 מטרים
* זריקת דיסקוס: 55.87 מטרים
* ריצת 60 מטר: 6.65 שניות
* ריצת 60 מטר משוכות: 7.77 שניות
* ריצת 1000 מטר: 2:49.41
* קרב שבע: 6371 נקודות
* קרב עשר: 8832 נקודות

## קישורים חיצוניים

* 

קטגוריה:אמריקאים ילידי טקסס
קטגוריה:אוסטין: אישים
קטגוריה:אתלטים אפרו-אמריקאים
קטגוריה:מתחרים אמריקאים בקרב עשר
קטגוריה:אלופים אולימפיים: קרב-10 וקרב-5 (גברים)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:טקסס: אתלטים
קטגוריה:אמריקאים שנולדו ב-1980
ביקראם יוגה

**ביקראם יוגה**, הידועה כיוגה חמה, היא שיטה של יוגה שפותחה על ידי היוגי והגורו בישנו צ'ראן גוש . היא נקראת ביקראם במערב על שם תלמידו ביקראם צ'אודרי, שהגר לארצות הברית וקרא לשיטה אותה למד ממורו על שמו ואף טען שהמציא אותה, טענה שהופרכה על ידי תלמידים נוספים של בישנו צ'ראן גוש.

השיטה היא סינתזה של מספר טכניקות יוגה מסורתיות. טכניקת יוגה זו צברה פופולריות במערב בראשית שנות ה-70 של המאה ה-20, בעיקר בארצות הברית. כיתת המתחילים של שיטת ביקראם נמשכת 90 דקות לערך, כוללת סדרה של 26 תנוחות ו-2 תרגילי נשימה, ומתורגלת בחדר המחומם ל-41 מעלות צלזיוס בלחות של 60%. על פי השיטה, סטודיו מחומם מקל על מתיחות עמוקות יותר, מונע פציעות ומקל על לחץ נפשי ועל מתח. נטען כי ביקראם יוגה מעוררת ומשיבה לבריאות באופן שיטתי כל שריר, מִפְרָק וְאֵיבַר בגוף. ישנם שני היבטים משלימים ל-26 התרגילים, אַסַאנוֹת (תנוחות) ופְּרָאנַאיַאמוֹת (תרגילי נשימה). ענפים רבים אחרים של יוגה משתמשים גם הם בשיטות אלו.

על פי צ'אודרי, אנשים רבים משתמשים רק עד 50% מקיבולת הריאות שלהם; על הריאות להימתח (באמצעות תרגול) על מנת להכיל יותר חמצן. כאשר אדם מתרגל פְּרָאנַאיַאמַה הוא יוכלו בסופו של דבר להאיץ המרה של פחמן דו-חמצני ולהגביר ספיגה של חמצן, כמו גם לשפר את מחזור הדם, דבר הנכון לכל פעילות קַרְדִיוֹ-וַאסְקוּלָארִית. במקרים רבים מתרגלים מתחילים חווים סחרחורת ובחילה. כמו בצורות רבות של יוגה, רמות גבוהות של מיקוד ושל משמעת דרושות על מנת להשלים תרגול.

### ביקראם צ'אודרי
מפיץ השיטה במערב נולד ב-1944 בהודו. לאחר שלמד את עקרונות השיטה בשנת 1969 מבישנו צ׳אראן גוש, עבר ביקראם צ׳אודרי לארצות הברית בשנות ה-70 של המאה ה-20. ב-2013 החלו להצטבר נגדו תלונות על הטרדה מינית, אונס וניצול מיני מצד נשים רבות. אחת המתלוננות, מינקשי ג'אפה-בודן, הייתה בכירה בצוות המשפטי של צ'אודרי, אשר פוטרה על ידו. ב-2016 פסק בית משפט בלוס אנג'לס שצ'אודרי אשם במעשים המיוחסים לו וכי עליו לפצות את ג'אפה-בודן ב-7.5 מיליון דולר. צ'אודרי לא שילם ונמלט להודו, ובעקבות זאת הועברו עסקיו ונכסיו לידיה של ג'אפה-בודן.

בשנת 2019 נטפליקס הוציאה סרט תיעודי המתאר את הפרשיה. נכון לשנת 2019 ביקראם צ'אודרי נחשב עבריין נמלט בארצות הברית וממשיך להעביר הכשרות מורים באירופה ומקסיקו. מכיוון שנמצא אשם במשפט אזרחי ולא במשפט פלילי, לא ניתן להסגירו לארצות הברית.

## 26 הַאַסַאנוֹת (תנוחות)

## קישורים חיצוניים
* 

## הערות שוליים

קטגוריה:יוגה
יואן סלאביץ'

[ממוזער|200px|[בול דואר רומני עם דיוקנו של יואן סלאביץ']]
**יואן סְלָאביץ**' (ברומנית: **Ioan Slavici**), 18 בינואר 1848 - 17 באוגוסט 1925) היה סופר, עיתונאי ומחזאי רומני, יליד טרנסילבניה, עורך דין בהכשרתו, ידוע בתרומתו להתפתחות הפרוזה הרומנית המודרנית. היה בעל דעות אנטישמיות קיצוניות. בשנת 1882 נבחר לחבר בהתכתבות של האקדמיה הרומנית.

## חייו
יואן סלאביץ' נולד בכפר שיריה (Şiria) שבמחוז ארד, באותו זמן חלק מהאימפריה האוסטרו-הונגרית כבנם של סאבה סלאביץ' ואלנה, לבית בורליה. למד בבית הספר המקומי והמשיך בבתי ספר תיכוניים בארד ובטימישוארה ועמד בבחינות הבגרות בסאטו מארה. בסתיו 1868 התחיל ללמוד באוניברסיטת בודפשט, אך בחורף חלה ושב לכפר הולדתו. באפריל 1869 התחיל ללמוד באוניברסיטת וינה, אך באוגוסט כבר עבד כמזכיר של נוטריון בקומלאוש. בסתיו שב ללימודים באוניברסיטת וינה, שם למד משפטים וגם שירת בצבא.

בווינה פגש לראשונה את מיכאי אמינסקו, והשניים קשרו ידידות לכל חייהם. בהשפעת אמינסקו החליט סלאביץ' לכתוב ברומנית, שפת עמו, אף ששלט היטב בגם בהונגרית ובגרמנית. הוא פרסם בשיחות ספרותיות את הקומדיה *Fata de birău* ("בת המוכתר") ואגדות ילדים.

הוא נסע ליאשי, שם הקריא בז'ונימיה את הנובלה *Popa Tanda* ("הכומר טאנדה"), שפורסמה לאחר מכן, ב-1875, ב"Convorbiri literare". ב-1874 נסע לבוקרשט והשתקע בה וגם התחתן עם אקטרינה סֶקֶה מאגיארושי (Ecaterina Szöke Magyarosy). הוא נסע לווינה ולבודפשט, ובשובו, בסתיו 1875, מונה על ידי טיטו מאיורסקו להיות מורה בבית ספר תיכון בבוקרשט.

ב-1877 הצטרף למערכת העיתון *Timpul* ("הזמן") והמשיך לפרסם יצירות ספרותיות, כשהשיא כישוריו בא לידי ביטוי ביצירה "Moara cu noroc" ("הטחנה עם מזל"), ב-1881. ב-1884 הקים בסיביו את כתב העת *Tribuna* ("הבמה"), שבו, מאוחר יותר, כתב וערך גם ג'ורג'ה קושבוק. בגלל מאבקו למען זכויות הרומנים בטרנסילבניה, שהייתה תחת שלטון אוסטרו-הונגרי, נכלא ב-1885, אך שוחרר על ידי חבר המושבעים. הוא התגרש מאשתו והתחתן עם אלאונורה טנססקו (Eleonora Tanasescu), ובסתיו נולד בנו הבכור. ב-1886 נידון ל-3 ימי כליאה, וב-1888 נידון לשנת מאסר, שאותה ריצה בבית סוהר הונגרי בוואץ. לאחר שחרורו וסגירת עיתונו הוא עבר עם משפחתו לבוקרשט, שם שב ללמד.

ב-1894, יחד עם קושבוק ועם יון לוקה קאראג'אלה ייסד את כתב העת *Vatra* ("ואטרה" - "הקמין" או "המכורה"). ב-1902 פורסם הרומן *Din batrâni* ("מהזקנים"), שזכה לפרס האקדמיה הרומנית. מ-1914 הנהיג את היומון *Ziua* ("זיוואה" - "היום"), שהביע עמדות אוהדות לגרמנים וקרא לנייטרליות של רומניה. הוא נעצר ונכלא – מקום כליאתו הועבר בהמשך לבית מלון – ובתקופת הכיבוש הגרמני שב לכתוב מאמרים אוהדים לגרמנים. לאחר חתימת השלום וחזרת השלטון הרומני נעצר מחדש, נשפט לחמש שנות מאסר ונכלא בכלא וקרשט, אך שוחרר במהלך אותה שנה.

יואן סלאביץ' מת בשנת 1925 בייושב קרוצ'ה דה ז'וס-פאנצ'ו במחוז וראנצ'ה.

סלאביץ' היה עוין מאוד כלפי יהודי רומניה, נאבק נגד מתן אזרחות ליהודים ופרסם מאמרי שטנה רבים. באחד ממאמריו ("Soll și Haben—Chestiunea Ovreilor din România") כינה את היהודים "מחלה" וקרא להשליך אותם לתוך הדנובה.

## קישורים חיצוניים

* 

קטגוריה:סופרים רומנים
קטגוריה:עורכי עיתונים
קטגוריה:מחזאים רומנים
קטגוריה:אנטישמיות ברומניה: אישים
קטגוריה:חברי האקדמיה הרומנית
קטגוריה:רומנים מטרנסילבניה
קטגוריה:אישים שהונצחו על בולי רומניה
קטגוריה:ילידי 1848
קטגוריה:נפטרים ב-1925